recursal/SuperWikiNEXT-32B huggingface dataset:
**முதலாம் ஜாய் மாணிக்யா** (*Joy Manikya* I) (இறப்பு 1577) 1573 முதல் 1577 வரை திரிபுரா இராச்சியத்தை ஆண்ட அரசனாவார்

வாழ்க்கை
--------

உதய் மாணிக்யாவின் மகனான இவர், திரிபுராவின் முந்தைய ஆளும் வம்சத்தை மாற்றியமைத்து 1567 இல் அதன் அடையாளத்தை ஏற்றுக்கொண்டார். இவரது தந்தையின் மரணத்தைத் தொடர்ந்து, ஜாய் 1573இல் அரியணை ஏறினார். இருப்பினும், இவரது ஆட்சி பெயரளவில் மட்டுமே இருந்தது. இவரது தந்தைவழி அத்தையின் கணவராக இருந்த சக்திவாய்ந்த தளபதி ரணகன் நாராயண், இராச்சியத்தின் உண்மையான கட்டுப்பாட்டை வைத்திருந்தார். ஜாய் ஒரு பொம்மை-மன்னராகவே இருந்தார்.

நாராயண் இறுதியில் முன்னாள் அரச குடும்பத்தின் இளவரசரான அமரதேவன் என்கிற அமர் மாணிக்யாவின் பிரபலத்தைப் பார்த்து பொறாமை கொண்டார்.  அமரதேவன் இரவு உணவிற்கு அழைக்கப்பட்டு அங்கு அவரைக் கொல்ல திட்டமிட்டார். இருப்பினும், அமரதேவன் தப்பித்து, தனது ஆதரவாளர்களைத் திரட்டி, தனது எதிரியின் தலையை வெட்டினார். நாராயணனின் மரணத்திற்கு ஜாய் விளக்கம் கேட்டபோது, அமரதேவன் மன்னருக்கு எதிராக தனது படைகளை அனுப்பினார். ஜாய் தப்பி ஓட முயன்றார். ஆனாலும் அமரதேவனால் கொல்லப்பட்டார்.  ஜாயின் மரணம் 1577 இல் நிகழ்ந்ததாக நம்பப்படுகிறது. இவர் சுமார் 4 ஆண்டுகள் ஆட்சி செய்தார்.அமரதேவன் பின்னர் அமர் மாணிக்யா என்ற பெயரில் ஆட்சியைப் பிடித்தார். இதனால் அரியணையை அசல் ஆளும் வம்சத்திடம் வந்து சேர்ந்தது.

சான்றுகள்
---------

1. ↑  Sarma, Ramani Mohan (1978). "Manikya Administration". *Journal of the Asiatic Society* (Asiatic Society.) **XX**: 11. .
2. ↑  Sarma, Ramani Mohan (1987). *Political History of Tripura*. Puthipatra. பக். 75–76. .
3. ↑  Rizvi, S. N. H. தொகுப்பாசிரியர் (1971). *East Pakistan District Gazetteers: Chittagong*. East Pakistan Government Press. பக். 68. .
4. 1 2  (Sarma 1987, ப. 77)
5. ↑  James Long (Anglican priest) (1850). "Analysis of the Bengali Poem Raj Mala, or Chronicles of Tripura". *Journal of the Asiatic Society of Bengal* (Calcutta: Asiatic society) **XIX**: 547. .
6. ↑  (Sarma 1987)
7. ↑  (Long 1850)
8. ↑  Roychoudhury, Nalini Ranjan (1983). *Tripura through the ages: a short history of Tripura from the earliest times to 1947 A.D.*. Sterling. பக். 22. .
பிராய்ட் உளவியலில், **பாலுணர்வுள முன்னேற்றம்** அல்லது **பாலுணர்வுள வளர்ச்சி** அல்லது **பாலுணர்வுள அபிவிருத்தி** (*psychosexual development*) என்பது உளநிலைப் பகுப்பாய்வு பாலியல் தூண்டலின் மைய அடிப்படைக்கூறு ஆகும். இது மனித இருத்தலில், பிறப்பு முதல் ஐந்து படிநிலைகளில் வளர்ந்த, ஓர் உள்ளுணர்வு சிற்றின்ப உணர்ச்சி உடமையைத் தூண்டும் விடயமாகும். ஒவ்வொரு படிநிலையாகிய வாய்வழிப் படிநிலை, குதவழிப் படிநிலை, பாலுணர்வுப் படிநிலை, மறைவான படிநிலை, பாலுறுப்புப் படிநிலை என்பன பாலுணர்வைத் தூண்டும் பகுதிகளினால் தனிச்சிறப்பாய் அமைந்துள்ளதோடு, அவை சிற்றின்ப உணர்ச்சித் தூண்டலின் மூலமாகவும் உள்ளன. ஒரு பிள்ளை ஏதாவது பாலுணர்வுள முன்னேற்றப் படிநிலைக்கான பாலியல் விரக்தி தொடர்புபட்ட அனுபவத்தைப் பெறுமாயின், அப்பிள்ளை பதகளிப்பு அனுபவத்தைப் பெறக்கூடும். இது முதிர்பருவத்தில் மன பிறழ்வு செயற்பாடான உளவழி நரம்பு நோயாக தொடரக்கூடும் என சிக்மண்ட் பிராய்ட் முன்மொழிந்தார்.

உசாத்துணை
---------

1. ↑  "Introduction to Sigmund Freud, Module on Psychosexual Development". Cla.purdue.edu.. பார்த்த நாள்: 2013-08-01.
2. ↑  Bullock, A. Trombley, S. (1999) *The New Fontana Dictionary of Modern Thought* Harper Collins:London pp. 643, 705
**இரண்டாம் இந்திர மாணிக்யா** (*Indra Manikya* II) (இ. 1746) 18ஆம் நூற்றாண்டின் மத்தியில் திரிபுரா இராச்சியத்தை ஆண்ட மாணிக்ய வம்சத்தைச் சேர்ந்த அரசனாவார். இவரது ஆட்சிக்காலம் இவரது உறவினரான இரண்டாம் ஜாய் மாணிக்யாவுடன் ராச்சியத்தின் கட்டுப்பாட்டிற்காக போராடியது.

வாழ்க்கை
--------

முதலில் இவருக்கு பஞ்ச கௌரி தாக்கூர் என்று பெயரிடப்பட்டது.  இவர் மகாராஜா முகுந்த மாணிக்யாவின் மனைவி பிரபாவதியின் மகன்களில் ஒருவர். இவரது தந்தையின் ஆட்சியின் போது, இவர் முர்சிதாபாத் முகலாய நீதிமன்றத்திற்கு பிணைக் கைதியாக அனுப்பப்பட்டார். 

1739 ஆம் ஆண்டில், யானைகளுக்கு காணிக்கை செலுத்தத் தவறியதன் காரணமாக முகலாயர்களால் கைது செய்யப்பட்ட பின்னர், முகுந்தா தற்கொலை செய்து கொண்டார். முகலாயர்களை உதய்ப்பூரிலிருந்து வெளியேற்றிய பிறகு முகுந்தாவின் மகன்களுக்குப் பிறகு அவரது உறவினர் ஜாய் மாணிக்யா மக்களால் அவரது வாரிசாக தேர்ந்தெடுக்கப்பட்டார். ஜோய் மாணிக்யா மீது வெறுப்பை வளர்த்துக் கொண்ட பஞ்ச கௌரி, 1744 இல் திரிபுராவின் உரிமையைக் கோருவதற்கு உதவிக்காக வங்காள நவாப் அலிவர்தி கானை அணுகினார். அவரது இராணுவ ஆதரவுடன், இவர் ஜாய் மானிக்யாவைத் தூக்கி எறிந்து அரியணையை கைப்பற்றினார். பின்னர் இந்திர மாணிக்யா என்ற பெயரையும் வைத்துக் கொண்டார். 

இருப்பினும், ஜாய் மாணிக்யா மதியா மலையிலிருந்து ஒரு இணை அரசாங்கத்தை நடத்தி, செல்வாக்கு மிக்க ஜமீந்தார்களின் ஆதரவைப் பெற்றதால், இந்திரனால் அமைதியாக ஆட்சி செய்ய முடியவில்லை. மன்னர் முழு அதிகாரத்தை மீண்டும் பெற மீண்டும் மீண்டும் முயற்சிகளை மேற்கொண்டார். இருப்பினும் முகலாய படைகளால் எப்போதும் தடுக்கப்பட்டது.   ஜாய் மாணிக்யா முகலாயர்களின் ஆதரவைப் பெற்ற பிறகு இந்திரன் வெளியேற்றப்படும் வரை, ஒரு காலத்திற்கு போட்டி ஆட்சியாளர்களின் கட்சிக்காரர்களிடையே இராச்சியம் பிரிக்கப்பட்டது.  இருப்பினும், ஜாய் மாணிக்யா கப்பம் செலுத்தத் தவறியதால், டாக்காவின் நவாப்பால் இந்திரன் மீண்டும் அரியணைக்குத் திரும்பினார். 

இந்த மறுஆட்சி குறுகிய காலமே இருந்ததாக நிரூபிக்கப்பட்டது, 1746 வாக்கில், இந்திரன் மீண்டும் நவாபின் ஆதரவை இழந்தார். மேலும், இவருக்கு எதிராக ஒரு பெரிய இராணுவம் அனுப்பப்பட்டது. எனவே இவர் அடிபணிய வேண்டிய கட்டாயம் ஏற்பட்டது. மேலும் முர்சிதாபாத்திற்கு அனுப்பப்பட்டார். பின்னர் இவர் இறந்தார்.   மீண்டும் அரியணையை கைப்பற்றிய ஜாய் மாணிக்யாவும் இந்த நேரத்தில் இறந்தார்.

சான்றுகள்
---------


1. ↑  Sarma, Ramani Mohan (1987). *Political History of Tripura*. Calcutta: Puthipatra. பக். 131. .
2. 1 2  Roychoudhury, Nalini Ranjan (1983). *Tripura through the ages: a short history of Tripura from the earliest times to 1947 A.D.*. Sterling. பக். 34. .
3. ↑  (Sarma 1987, ப. 128)
4. ↑  (Sarma 1987)
5. ↑  .
6. ↑  Rahman, Syed Amanur (2006). *The Beautiful India - Tripura*. Reference Press. பக். 51. பன்னாட்டுத் தரப்புத்தக எண்:978-81-8405-026-4. .
7. ↑  Playne, Somerset (1917). *Bengal and Assam, Behar and Orissa: Their History, People, Commerce, and Industrial Resources*. Foreign and Colonial Compiling and Publishing Company. பக். 469. .
8. ↑  (Sarma 1987, ப. 130)
9. ↑  Sarma, Ramani Mohan (1980). *Coinage of Tripura*. Numismatic Society of India. பக். 8. .
10. ↑  (Sarma 1987)
11. ↑  Chib, Sukhdev Singh (1988). *Tripura*. Ess Ess Publications. பக். 15. .
***கிருஷ்ண விஜயம்*** 1950 ஆம் ஆண்டு வெளிவந்த ஒரு இந்திய தமிழ்த் திரைப்படமாகும். சுந்தர ராவ் நட்கர்ணி இயக்கத்தில் வெளிவந்த இத்திரைப்படத்தில் பி. வி. நரசிம்ம பாரதி, ஏ. எல். ராகவன் மற்றும் பலரும் நடித்திருந்தனர்.

திரைக்கதை
---------

திருமாலின் கிருஷ்ண அவதாரம் பற்றிய கதை. ஸ்ரீ கிருஷ்ணரின் பிறப்பு, அவர் தனது மாமனாகிய அரசன் கம்சனை அழித்தது, சிறுவனாக அவர் கோபியர்களுடனும் நண்பர்களுடனும் நடத்திய விளையாட்டுகள் பற்றியதே இத்திரைப்படமாகும்.

நடிகர்கள்
---------

இந்தப் பட்டியல் தி இந்து நாளிதழ் கட்டுரையிலிருந்து தொகுக்கப்பட்டது.

* என். சி. வசந்தகோகிலம் - *நாரதர்*
* பி. வி. நரசிம்ம பாரதி - *ஸ்ரீ கிருஷ்ணன்*
* டி. பிரேமாவதி - *ராதை*
* ஆர். பாலசுப்பிரமணியம்
* ஏ. எல். ராகவன் - *பால கிருஷ்ணன்*
* லட்சுமிபிரபா
* எம். ஆர். சந்தானம்
* கே. எஸ். அங்கமுத்து - கோபிகை
* அண்ணாஜி ராவ்
* சி. வி. வி. பந்துலு
* எஸ். ஏ. நடராஜன்
* எம். கே. முஸ்தபா
* சாய்ராம்
* சாண்டோ சின்னப்பா தேவர்
* எம். எஸ். எஸ். பாக்கியம்
* லட்சுமிகாந்தா

நடனம்:

* லலிதா
* பத்மினி

தயாரிப்புக் குழு
----------------

இப் பட்டியல் பிலிம் நியூஸ் ஆனந்தன் தரவுத் தளத்திலிருந்து தொகுக்கப்பட்டது.

* தயாரிப்பாளர்கள்: எம் சோமசுந்தரம், மொஹிதீன்
* இயக்குநர்: சுந்தர் ராவ் நட்கர்ணி
* கதை: சுந்தர் ராவ் நட்கர்ணி
* வசனம்: வேலவன், கர்மயோகி
* ஒளிப்பதிவு: பி. இராமசாமி
* கலை: பி. பி. சௌத்ரி, குட்டியப்பு
* தொகுப்பு: சுந்தர் ராவ் நட்கர்ணி, பி. வெங்கடாசலம்
* நடன ஆசிரியர்: கே. ஆர். குமார், சி. தங்கராஜ்
* ஒளிப்படம்: கே. ஆனந்தன்
* படப்பிடிப்பு நிலையம்: சென்ட்ரல் ஸ்டுடியோஸ், கோவை

பாடல்கள்
--------

திரைப்படத்திற்கு இசையமைத்தவர்கள்; சி. எஸ். ஜெயராமன், எஸ். எம். சுப்பையா நாயுடு ஆகியோர். பாடல்களை இயற்றியோர்: பாபநாசம் சிவன், டி. கே. சுந்தர வாத்தியார், பூமி பாலகதாஸ், கே. பி. காமாட்சி ஆகியோர். என். சி. வசந்தகோகிலம் பாடிய *நவநீத கண்ணனே ..* என்ற பாடல் பிரபலமானது. இந்தப் பாடலை இயற்றியவர் கே. பி. காமாட்சி. இசையமைத்தவர் சி. எஸ். ஜெயராமன். *என்னடி அநியாயம் இது..* என்ற குழுப்பாடலும் பிரபலமானது. இப்பாடலை பி. லீலா, கே. வி. ஜானகி, டி. வி. ரத்தினம், டி. ஆர். பாகீரதி குழுவினருடன் பாடியிருந்தனர்.

வரவேற்பு
--------

இத்திரைப்படம் இனிமையான இசையுடன் நன்றாகப் படமாக்கப்பட்டிருந்தது. ஆயினும் எதிர்பார்த்த வெற்றியைக் கொடுக்கவில்லை. இக்கால கட்டத்தில் ரசிகர்களுக்குப் புராணப் படங்களிலிருந்த ஆர்வம் குறையத் தொடங்கியிருந்ததும் ஒரு காரணமாக இருந்தது. ஜூபிடர் நிறுவனத்தார் இதற்கு முன் வேலைக்காரி என்ற சமூகத்தை மையப்படுத்திய ஒரு திரைப்படத்தைத் தயாரித்து வெளியிட்டிருந்தனர். அத் திரைப்படம் மக்களால் பெரிதும் விரும்பப்பட்டது.

சான்றாதாரங்கள்
--------------

1. 1 2  பிலிம் நியூஸ் ஆனந்தன் (23 அக்டோபர் 2004). *சாதனைகள் படைத்த தமிழ் திரைப்பட வரலாறு*. சென்னை: சிவகாமி பதிப்பகம். Archived from the original on 2 டிசம்பர் 2016. .
2. 1 2 3 4 5  "Blast from the past - Krishna Vijayam 1950". *தி இந்து*. 21 ஆகஸ்ட் 2009. Archived from the original on 2013-06-29. .
**வசந்த் தேசாய்** (*Vasant Desai*) (1912-1975) ஒரு இந்திய திரைப்பட இசையமைப்பாளர் ஆவார். வி. சாந்தாராமின் *ஜனக் ஜனக் பயல் பாஜே* (1955), *தோ ஆங்கேன் பரா ஹாத்* (1957), விஜய் பட்டின் *கூஞ்ச் உத்தி ஷெஹ்னாய்* (1959) , *சம்பூர்ண ராமாயண்* (1961), *ஆஷிர்வாத்* (1968) மற்றும் இருசிகேசு முகர்ஜியின் *குட்டி* (1971) போன்ற படங்களில் தனது இசைக்காக மிகவும் நினைவுகூரப்பட்டார்.

ஆரம்ப கால வாழ்க்கை
------------------

தேசாய், 1912 இல் மராத்தியப் பேரரசின் போன்சலே வம்சத்தவர்கள் ஆண்ட  சாவந்த்வாடி இராச்சியத்தில் சோனாவாடே கிராமத்தில் ஒரு செல்வந்த குடும்பத்தில் பிறந்தார்.

தொழில்
------

பிரபலமான திரைப்படநிறுவனமான பிரபாத் பிலிம் கம்பெனி படங்களைத் தயாரிக்கத் தொடங்கியதில் இருந்து தேசாய் அதில் இருந்தார். அவர்கள் தயாரித்த *தர்மாத்மா* மற்றும் *சந்த் ஞானேஷ்வர்* போன்ற படங்களில் நடித்தார். பாடினார் மற்றும் சில சமயங்களில் பாடல்களை இயற்றினார். இசை அமைப்பில் நுணுக்கங்களைக் கற்றுக்கொண்ட பிறகு, 1940 களில் இருந்து தனியே இசையமைக்க ஆரம்பித்தார். 

தேசாயின் மறக்கமுடியாத பாடல்களாக, இந்தி திரைப்பட பக்திப் பாடல், 1957 ஆம் ஆண்டு தோ ஆங்கேன் பரா ஹாத்தின் *ஏ மாலிக் தேரே பந்தே ஹம்* மற்றும் பின்னணிப் பாடகி, வாணி ஜெயராமின் முதல் பாடலான, குட்டி (1971) இல் இருந்து *போல் ரே பாபிஹாரா* போன்றவை அமைந்தது. 

காஞ்சி மடத்தைச் சேர்ந்த துறவி சந்திரசேகர சரசுவதியால் சமஸ்கிருதத்தில் இயற்றப்பட்ட *மைத்ரீம் பஜதா* என்ற பாடலை இவர் ராகமாலிகாவாக அமைத்தார். இது ஐக்கிய நாடுகள் அவையில் அக்டோபர் 23, 1966 அன்று ஐ.நா. தினத்தை முன்னிட்டு பாரத ரத்னா எம். எஸ். சுப்புலட்சுமி அவர்களால் பாடப்பட்டது.

கடைசி பதிவு
-----------

டிசம்பர் 22, 1975 அன்று எச்எம்வி ஸ்டுடியோவில் இந்திரா காந்தியைப் புகழ்ந்து பேசும் வகையில் உயர்தர இசைக்கலைஞர்கள் கலந்து கொண்ட சிறப்பு இசை நிகழ்ச்சியின் முழு நாள் பதிவுக்குப் பிறகு வசந்த தேசாய் வீடு திரும்பினார். இவர் தனது அடுக்குமாடி கட்டிடத்தின் மின்தூக்கியில் ஏற்பட்ட ஒரு விபத்தில் சிக்கி இவர் உயிர் துறந்தார்.

சான்றுகள்
---------

1. ↑  
Vasant Desai *Hindi Film Song: Music Beyond Boundaries*, by Ashok Da. Ranade. Bibliophile South Asia, 2006. ISBN 81-85002-64-9. *p. 229*.
2. ↑  Nostalgia unlimited: Vani Jairam's songs in Malayalam continue to enchant a new generation of music lovers தி இந்து, 2 December 2005.
3. ↑   (p. 23)

வெளி இணைப்புகள்
---------------

* ஐ.எம்.டி.பி இணையத்தளத்தில் வசந்த தேசாய்
* Vasant Desai

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* United States

 |
| கலைஞர் | 
* MusicBrainz

 |
| மற்றவை | 
* Europeana

 |
**ஜேம்சு எட்வார்டு கீலர்** (*James Edward Keeler*, செப்டம்பர் 10, 1857 – ஆகத்து 12, 1900) ஓர் அமெரிக்க வானியலாளர்.

வாழ்க்கையும் தொழிலும்
---------------------

கீலர் 1888 முதல் இலிக் வான்காணகத்தில் பணிபுரிந்தார். 1891இல் அலெகனி வான்காணகத்தில் இயக்குநராக அமர்ந்ததும் அங்கிருந்து விலகினார். பிறகு 1898இல் இலிக் வான்காணகத்துக்கு இயக்குநராக வந்தார். 1900க்குப் பிறகு நெடுநாட்கள் இல்லாமல் இதற்குள் இயற்கை எய்தினார். அலெகனி வான்காணகத்தில் உள்ள 31 அங்குல தொலைநோக்கி அடியில் அவரது உடல்நீறு ஒரு குடலையில் வைக்கப்பட்டுள்ளது.

கீலர் ஜார்ஜ் ஃஏலுடன் இணைந்து வானியற்பியல் இதழைத் தொடங்கித் தொடர்ந்து நடத்தினார். அது இன்றும் மிகச் சிறந்த வானியல் இதழாக விளங்குகிறது.

அவரது தந்தையார் எஃப். வில்லியம் ஆவார்; தாயார் அன்னா நீத்தன் கீலர். அவர் 1891இல் மணம்புரிந்தார். இவர்களுக்கு இரு குழந்தைகள்.

தகைமைகளும் பங்களிப்பும்
-----------------------

கீலருக்கு 1899இல் என்றி டிரேப்பர் பதக்கத்தை அமெரிக்கத் தேசிய அறிவியல் கல்விக்கழகம் தந்தது. இவர் 1900இல் பசிபிக் வானியல் கழகத்தின் தலைவராகத் தேர்ந்தெடுக்கப்பட்டார்.

கீலரும் பிறரும் உடன்தொடர, 1880இல் அலெகனி வான்காணக இயக்குநர் சாமுவேல் பியர்பான்ட் இலாங்லே விட்னி மலையின் கொடுமுடிக்கு அறிவியல் தேட்டப்பணிக்காகச் சென்றார். இத்தேட்டத்தின் நோக்கம் சூரியக் கதிர்வீச்சு புவி வளிமண்டலத்தில் குத்துயரத்தைப் பொறுத்து எப்படி வேறுபட்டவிகிதத்தில் உட்கவரப்படுகிறது என, உயர், தாழ்மட்ட உட்கவர் மதிப்புகளை ஒப்பிட்டு, ஆய்தலே ஆகும். இந்தத் தேட்டத்தால் 14,240 அடி உயரத்தில் உள்ள விட்னி மலையின் ஒரு கொடுமுடி "கீலர் ஊசி" எனப் பெயரிடப்பட்டுள்ளது.

சனிக் கோள் வளையங்களுக்கிடையில் உள்ள சந்து கீலர் சந்து எனவும் செவ்வாயில் உள்ள ஒரு மொத்தல் குழிவாய் கீலர் குழிவாய் எனவும் நிலாவில் உள்ள ஒரு குழிப்பள்ளம் கீலர் குழிப்பள்ளம் எனவும், ஒரு சிறுகோள் 2261 கீலர் எனவும் இவரது நினைவாகப் பெயரிடப்பட்டுள்ளன.

மேற்கோள்கள்
-----------

1. ↑  Hockey, Thomas (2009). *The Biographical Encyclopedia of Astronomers*. Springer Publishing. பன்னாட்டுத் தரப்புத்தக எண்:978-0-387-31022-0.. பார்த்த நாள்: August 22, 2012.
2. ↑  "Henry Draper Medal". National Academy of Sciences.. பார்த்த நாள்: 19 February 2011.

வெளி இணைப்புகள்
---------------

* குட்டன்பேர்க் திட்டத்தில் James Edward Keeler இன் படைப்புகள்
* Campbell, W. W. (November 1900). "James Edward Keeler". *Astrophysical Journal* **12**: 239–253. doi:10.1086/140764. Bibcode: 1900ApJ....12..239C. .

* H. H. T. (February 1901). "List of Fellows and Associates deceased during the past year". *Monthly Notices of the Royal Astronomical Society* **61**: 197–199. Bibcode: 1901MNRAS..61..197..
* National Academy of Sciences Biographical Memoir
இரும்பால் செய்யப்பட்ட நவீன இலாடம்
குதிரை மற்றும் மாடுகளின் குளம்பில் அடிக்கப்படும் இலாடங்கள்
இலாடம் செய்யும் இரும்புக் கொல்லர், இந்தியா
காளையின்  குளம்பிகளில் இலாடம் அடிக்கும் காட்சி
**இலாடம்** (About this soundஒலிப்பு (உதவி·தகவல்)) அல்லது **லாடம்** (Horseshoe)  பொதி சுமக்கும் அல்லது வண்டி இழுக்கும் மாடு, குதிரை போன்ற விலங்குகளின் குளம்புகள் தேய்ந்து புண் ஏற்படாமல் இருக்க, குளம்பின் அடியில் ஆணிகள் அடித்துப் பொருத்தப்படும் வளைந்த கனத்த இரும்புத் தகடு ஆகும். 

இந்தியாவில் குதிரைகளுக்கு இலாடம் அடிக்கும் முறையை பாரசீகர்கள் அறிமுகப்படுத்தினர். 
இந்தியாவில் குதிரை மற்றும் மாடுகளுக்கு லாடம் அடிப்பவர்களை கொல்லர் என்பர்.

லாடம் அடித்தல்
--------------

குளம்புகளின் அடிப்புறத்தில் லாடம் அடிப்பதன் மூலம் போர்க் குதிரைகள், வண்டி இழுக்கும் குதிரைகள் மற்றும் மாடுகளின் குளம்புகள் உராய்வுகளால் தேய்ந்து புண் அல்லது காயம் ஏற்படாமல் இருக்க லாடம் அடிக்கப்படுகிறது. இதனால் இது போன்ற விலங்களின்  குளம்புகள் பாதுகாக்கப்படுகின்றன.

லாடம் குறித்தான நம்பிக்கைகள்
----------------------------

 அதிர்ஷ்டத்திற்கும், தீய ஆவிகளை விரட்டவும், வீட்டின் நிலைக்கதவில் அடிக்கப்பட்ட தேய்ந்த குதிரை லாடம்
மேற்கத்திய நாடுகளில் தேய்ந்து போன பழைய குதிரை லாடம் அதிர்ஷ்டமும், தீய ஆவிகளை விரட்டியடிக்கும் *தாயத்து*  போன்று வல்லமை பொருந்தியது என்ற நம்பிக்கையால், குதிரை லாடத்தை வீட்டின் முன்புற வாயிற் கதவில் பொருத்திவிடும் வழக்கம் உள்ளது.  இந்நம்பிக்கை பத்தாம் நூற்றாண்டில் காண்டர்பரி ஆர்ச் பிஷப் *டங்ஸ்டன்* காலத்தில் இங்கிலாந்தில் துவங்கியது.

இதனையும் காண்க
--------------

* குளம்பு

மேற்கோள்கள்
-----------

1. ↑
2. ↑  [
3. ↑  "Superstition Bash: Horseshoes". Committee for Skeptical Inquiry. .
4. ↑  "Who was St Dunstan?". St Dunstan Episcopal Church. .

விக்கிமீடியா பொதுவகத்தில்,  
 ***Horseshoes***   
என்பதின் ஊடகங்கள் உள்ளன.

வெளி இணைப்புகள்
---------------

* Historical development of the horseshoe 1891 Scientific American article from Project Gutenberg
* The True Legend of St. Dunstan and the Devil by Edward G. Flight, illustrated by George Cruikshank, published in 1871, and available from Project Gutenberg
**ஜார்ஜ் இவானோவ்** (*Gjorge Ivanov*) மாசிடோனியா (வடக்கு மாசிடோனியா) நாட்டில் உள்ள அரசியல்வாதி ஆவார். இவர் தற்போது அந்நாட்டின் குடியரசு தலைவராக 2009 முதல் உள்ளார்.

ஆரம்ப கால வாழ்க்கை
------------------

ஜார்ஜ் இவனோவ் 2 மே 1960 இல் வாலன்டோவோவில் பிறந்தார். அவர் தனது சொந்த ஊரில் முதன்மை மற்றும் உயர்நிலை கல்வியை முடித்தார். அவர் தனது 27 ஆம் வயது வரை வாலன்டோவிலேயே இருந்தார், பின்பு மாசிடோனியாவின் தலைநகரான ஸ்கோப்ஜேக்கு குடிப்பெயர்ந்தார்.இவானோவ் மஜா இவனோவா என்பவரை மணந்தார்.

அரசியல் மற்றும் சமுதாய செயற்பாடு
--------------------------------

யூகோஸ்லாவிய சகாப்தத்தில் இருந்து இவனோவ் அரசியல் ரீதியாக தீவிரமாக செயல்பட்டு வருகிறார், அவர் இந்நாட்டை அரசியல் பன்முகத்தன்மை மற்றும் சந்தைப் பொருளாதாரத்திற்கு நகர்த்தினார். 1990 வரை அவர் யூகோஸ்லாவியாவின் சோசலிச இளைஞர் கழகத்தின் ஒரு செயலராக இருந்தார், மற்றும் இந்த அமைப்பின் கடைசி தலைமை உறுப்பினர் ஆவார்.அங்கு அரசியல் அமைப்பு முறையை சீர்திருத்துவது, அரசியல் பன்முகத்தன்மை மற்றும் சுதந்திர சந்தைப் பொருளாதாரத்தை மேம்படுத்துவதில் அவர் பணியாற்றினார்.அவர் மாசிடோனியன் அரசியல் அறிவியல் சங்கத்தின் நிறுவனர் மற்றும் கௌரவ தலைவர் ஆவார்.

வடக்கு மாசிடோனியாவின் குடியரசுத்தலைவர்
--------------------------------------

### பிரச்சாரம் மற்றும் தேர்தல்

2009 ஜனவரி 25 ம் தேதி, மாசிடோனிய பாராளுமன்றத்தின் வலிமையான கட்சியாக இருந்த VMRO-DPMNE கட்சி ஜார்ஜ் இவானோவை 2009 பாராளுமன்றத் தேர்தலில், தனது குடியரசுத் தலைவர் வேட்பாளராக நிறுத்தியது. அவர் VMRO-DPMNE இன் வேட்பாளராக முன்மொழியப்பட்டாலும், அவர் கட்சி உறுப்பினராக இல்லை.தனது பிரச்சாரத்தின் போது, இவனோவ் அவர் ஜனாதிபதியாக தேர்ந்தெடுக்கப்பட்டால், "மாசிடோனியா குடியரசின் ஜனாதிபதியும் கிரேக்க குடியரசின் ஜனாதிபதிக்கும் இடையே ஒரு கூட்டத்தை வலியுறுத்துவேன்" என்று அறிவித்தார் மற்றும் அவரது முக்கியக் குறிக்கோளானது கிரேக்கத்துக்கும் மாசிடோனியாவுக்கும் இடையே உள்ள நீண்டக்கால பிரச்சனையை தீர்த்துவைப்பதாக கூறினார்.
2009 மாசிடோனிய ஜனாதிபதித் தேர்தலின் முதல் சுற்றில் மாசிடோனியாவின் 343,374 (35.06%) குடிமக்கள் இவானோவ்விற்கு வாக்களித்தனர். அவரை எதிர்த்து போட்டியிட்ட சமூக ஜனநாயகவாதி கட்சியைச் சார்ந்தவர் 20.45% வாக்குகளுடன் இரண்டாம் இடம் பிடித்தார். ஜனாதிபதி தேர்தலின் இரண்டாவது சுற்றில் இவானோவ் 453,616 வாக்குகளைப் பெற்று வெற்றி அடைந்தார். எதிர்க்கட்சி வேட்பாளர் 264,828 வாக்குகளைப் பெற்று தோல்வியை அடைந்தார்.
ஏப்ரல் 16 அன்று, ஒரு விழாவில் இவானோவ் நாட்டின் தேர்தல் ஆணையத்திடமிருந்து ஜனாதிபதி சான்றிதழைப் பெற்றார்.

### பதவியேற்பு

இவானோவ் மே 12, 2009 இல் பதவியேற்றார்.  பதவிப் பிரமாணம் எடுத்துக்கொண்ட பின், மாசிடோனிய பாராளுமன்றத்தில் தனது உரையை ஆரம்பித்தார். தனது உரையில் தனது முக்கிய வேளைகளாகக் குறிப்பிட்டது - மாசிடோனியாவை ஐரோப்பிய ஒன்றியம் மற்றும் நேட்டோவில் உறுப்பினராக மாற்றுவது,அண்டை நாடுகளுடன் நல்ல உறவுகளைக் கொள்வது குறிப்பாக கிரீஸ் நாட்டுடன் நல்லுறவை கொள்வது மற்றும் நாட்டின் பொருளாதாரத்தை மீட்பது.

மேற்கோள்கள்
-----------

1. 1 2  "Biography". .
2. ↑
3. ↑  "Archived copy". Archived from the original on 2011-09-28.. பார்த்த நாள்: 2009-08-06.
**மாக்சிம் லகார்டே** (*Maxime Lagarde*) பிரான்சு நாட்டைச் சேர்ந்த ஒரு சதுரங்க விளையாட்டு வீரராவார். 1994 ஆம் ஆண்டு மார்ச்சு மாதம் 16 ஆம் தேதியன்று இவர் பிறந்தார். பிடே அமைப்பு 2013 ஆம் ஆண்டு இவருக்கு கிராண்டுமாசுட்டர் பட்டத்தை வழங்கியது. 2019 ஆம் ஆண்டு மாக்சிம் லகார்டே பிரான்சு நாட்டின் சதுரங்க வெற்றியாளர் பட்டத்தை வென்றார்.

சதுரங்க வாழ்க்கை
----------------

2011 ஆம் ஆண்டில் மாக்சிம் லகார்டே தனது பன்னாட்டு மாசுட்டர் சர்வதேச மாஸ்டர் பட்டத்தையும் 2013 ஆம் ஆண்டில் தனது கிராண்டுமாசுட்டர் பட்டத்தையும் பெற்றார். 2021 ஆம் ஆண்டு ஆகத்து மாத நிலவரப்படி பிரான்சு நாட்டு சதுரங்க வீரர்களின் தரவரிசையில் மாக்சிம் லகார்டே 5 ஆவது இடத்தில் இருந்தார்.

மாக்சிம் லகார்டே 2018 ஆம் ஆண்டில் நடைபெற்ற ஐசுலாந்து நாட்டில் நடைபெற்ற ரெய்காவிக் திறந்தநிலை போட்டியில் 7/9 என்ற புள்ளிகள் கணக்கில் வென்று இரண்டாவது இடத்தைப் பிடித்தார். 2019 ஆம் ஆண்டில் நடைபெற்ற பிரெஞ்சு சதுரங்க வெற்றியாளர் போட்டியை வென்றார். இப்போட்டியில் 6/9 (+4–1=4) என்ற புள்ளிகளுடன் வெற்றி பெற்று கூட்டு முதலிடத்தைப் பிடித்தார். மேலும் சமநிலை முறிவு ஆட்டத்தில் இலாரன்ட் பிரெசினெட்டை தோற்கடித்து பட்டத்தை வென்றார்.

2020 ஆம் ஆண்டில் இலகார்டே 22 ஆவது டிரைசுட்டே சதுரங்கத் திருவிழாவை வென்றார்.

மாக்சிம் லகார்டே 2023 ஆம் ஆண்டில் 2023 சதுரங்க உலகக் கோப்பை போட்டியில் போட்டியிட்டார்.

மேற்கோள்கள்
-----------

1. ↑  82nd FIDE Congress 2011, Krakow, 15-22 October, POL FIDE
2. ↑  2nd quarter Presidential Board Meeting 2013, 4-7 May, Baku, AZE FIDE
3. ↑  "Federations Ranking - France". FIDE. August 2021. .
4. ↑  "GAMMA Reykjavik Open 2018 - Bobby Fischer Memorial: Lagarde Maxime". Chess Results. 15 March 2018. .
5. ↑  "GAMMA Reykjavik Open 2018 - Bobby Fischer Memorial". Chess Results. 15 March 2018. .
6. ↑  Khadilkar, Dhananjay (27 August 2019). "Lagarde, Guichard bag French national titles in thrilling finale". ChessBase. .
7. ↑  "The Week in Chess 1348". .

புற இணைப்புகள்
--------------

* மாக்சிம் லகார்டே rating card at பன்னாட்டு சதுரங்கக் கூட்டமைப்பு இதை விக்கித்தரவில் தொகுக்கவும்
1980 இல் வெடிப்புக்கு முன்னர் சென் ஹெலன்ஸ் மலை. மலையின் வட பகுதியின் பெரும் பகுதிகள் இவ்வெடிப்பில் அழிந்தன.
**புனித எலன்சு மலை** அல்லது **சென் ஹெலன்ஸ் மலை** (*Mount St. Helens*) என்பது ஐக்கிய அமெரிக்காவில் வாஷிங்டனில் அமைந்துள்ள ஒரு தீவிர எரிமலையாகும். இது சியாட்டில் நகரில் இருந்து 96 மைல்கள் (154 கிமீ) தெற்கேயும், போர்ட்லாந்தில் இருந்து 53 மைல்கள் (85 கிமீ) வடகிழக்கேயும் அமைந்துள்ளது.

சென் ஹெலன்ஸ் மலை மே 18, 1980 இல் வெடித்த நிகழ்வு அமெரிக்காவின் வரலாற்றில் மிகவும் அழிவை ஏற்படுத்திய ஒரு நிகழ்வாகக் கருதப்படுகிறது. மொத்தம் 57 பேர் கொல்லப்பட்டனர்; 250 வீடுகள், 47 பாலங்கள், 15 மைல் (24 கிமீ) தூர தொடருந்து வழிகள், 185 மைல் (300 கிமீ) தூர நெடுஞ்சாலைகள் சேதமடைந்தன.

மேற்கோள்கள்
-----------

1. ↑  "Mount St. Helens National Volcanic Monument". USDA Forest Service. .  (26 நவம்பர் 2006 இல் அணுகப்பட்டது)
2. ↑  "May 18, 1980 Eruption of Mount St. Helens". USDA Forest Service.. பார்த்த நாள்: 2007-08-11.

வெளி இணைப்புகள்
---------------

* சென். ஹெலன்ஸ் மலை பரணிடப்பட்டது 2013-05-03 at Archive.today
**சாந்தி பூசண்**  (Shanti Bhushan, பிறப்பு நவம்பர் 11, 1925) இந்தியாவின் மூத்த வழக்கறிஞரும் 1977-79 காலகட்டத்தில் மொரார்ஜியின் தலைமையில் அமைந்த நடுவண் அரசில் சட்டம் மற்றும் நீதித்துறை அமைச்சராகப் பணியாற்றியவரும் ஆவார். 2009ஆம் ஆண்டின் செல்வாக்குமிக்க இந்தியர்களில் 74வது இடத்தைப் பெற்றிருந்தார்.

ஏப்ரல் 2011இல் அண்ணா அசாரேயின் உண்ணாவிரதத்தை அடுத்து இந்திய அரசு ஜன் லோக்பால் மசோதாவை ஆராய அமைக்க ஒப்புக்கொண்ட கூட்டுக்குழுவிற்கு இணைத்தலைவராக இவரது பெயர் பரிந்துரைக்கப்பட்டுள்ளது.

செயல் முனைப்பு
--------------

சாந்தி பூசண் அவரது மகன் பிரசாந்த் பூசணுடன் இணைந்து இந்திய நீதித்துறை பொறுப்புடன் செயல்பட *நீதித்துறை பொறுப்பேற்கவும் நீதித்துறை சீர்திருத்தங்களுக்குமான இயக்கத்தை* (CJAR) உருவாக்கினார். இந்த இயக்கம் நீதியரசர் யோகேஷ் குமார் சபர்வால் தவறுகளை வெளிக்கொணர்ந்ததுடன்
 நீதிபதிகள் தங்கள் சொத்து மதிப்புகளை அறிவிக்க காரணமாக அமைந்தது.

இந்த இயக்கம் நீதியரசர் அசோக் குமார், மதன் மோகன் பஞ்சி, சௌமித்ர சென் ஆகியோரின் நடவடிக்கைகளையும் நியமனங்களையும் எதிர்த்தது.

தந்தை, மகன் இருவரும் "இந்திய உச்ச நீதிமன்ற தலைமை நீதிபதிகள் உட்பட உயர்நிலை நீதித்துறை அலுவலர்களிடையேயும் ஊழல் மலிந்துள்ளதாக" கூறியதற்காக தற்போது உச்ச நீதிமன்றத்தின் நீதிமன்ற அவமதிப்பு வழக்கை எதிர்நோக்கி யுள்ளனர்.

இவ்வழக்கின் நவம்பர் 2011 அமர்வொன்றில் சாந்தி பூசன் "தான் சிறை செல்ல வேண்டியிருந்தாலும் மன்னிப்பு கேட்கப்போவதில்லை "என்று கூறியதாகத் தெரிகிறது.

மேலும் பார்க்க
--------------

* ஜன் லோக்பால் மசோதா

மேற்கோள்கள்
-----------

1. ↑  "The most powerful indians in 2009: 70-74". இந்தியன் எக்சுபிரசு. Archived from the original on 2011-05-14.. பார்த்த நாள்: 2009-11-01.
2. ↑  கோரிக்கைகளை மத்திய அரசு ஏற்றது,அன்னா ஹசாரே உண்ணாவிரதம் இன்று வாபஸ் - தினத்தந்தி
3. ↑  "The House Of Bhushan". Tehelka. 6 November 2009.. பார்த்த நாள்: 2009-11-06.
4. ↑  "India: Independence of and corruption within the judicial system (2007 - April 2009)". அகதிகளுக்கான ஐக்கிய நாடுகளின் ஆணையம். 23 April 2009.. பார்த்த நாள்: 2009-11-06.
5. ↑  "Of accountability to the people". *Frontline*.. பார்த்த நாள்: 2009-11-06.
6. ↑  "Eminent lawyers trade charges over CJ's appointment". ரெடிப்.காம்.. பார்த்த நாள்: 2009-11-06.
7. ↑  "Judging The Judges". *Outlook*.. பார்த்த நாள்: 2009-11-06.
8. ↑  "Your tainted honour". *The Week*.. பார்த்த நாள்: 2010-11-22.
9. ↑  "Jail me but won't apologise, Shanti Bhushan to SC". *Outlook*.. பார்த்த நாள்: 2010-11-22.

வெளியிணைப்புகள்
---------------

* 
*
**ஸ்ரீ முத்துக்குமரன் தொழிலுநுட்பக் கல்வி நிறுவனம்** (*Sri Muthukumaran Institute of Technology*) என்பது இந்தியாவின், தமிழ்நாட்டின், சென்னையில் உள்ள ஒரு பொறியியல் கல்லூரி ஆகும்.

இந்த கல்லூரியானது அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது. மேலும் அண்ணா பல்கலைக்கழகத்துடன் இணைக்கப்பட்டுள்ளது. சமூக மற்றும் பொருளாதார ரீதியாக பின்தங்கிய சமூக மக்களுக்கு தொழில்நுட்ப கல்வியை வழங்க இது தொடங்கப்பட்டது.   ஸ்ரீ முத்துகுமாரன் கல்வி அறக்கட்டளையால் இக்கல்லூரி நடத்தப்டுகிறது. இந்த அறக்கட்டளை இரண்டு தசாப்தங்களுக்கும் மேலாக தமிழ்நாட்டில் தொழில்நுட்ப கல்வியில் பல வெற்றிகரமான முயற்சிகளை மேற்கொண்டுள்ளது. இக்கல்லூரி புது தில்லி, என்.பி.ஏ-ஆல் அங்கீகாரம் பெற்றது. 

இக்கல்லூரி வளாகமானது புகழ்பெற்ற மங்காடு காமாட்சி அம்மன் கோயிலின் கிழக்குப் பகுதியில் அமைதியான சூழலில் அமைந்துள்ளது. இது தம்பரம் தொடருந்து நிலையத்திலிருந்து சுமார் 15 கி.மீ தொலைவிலும், பாரியின் முனையிலிருந்து சுமார் 23 கி.மீ தொலைவிலும் உள்ளது. அடிக்கடி உள்ள நகர பேருந்துகள் மற்றும் கல்லூரி பேருந்துகள் மூலம் இதை எளிதாக அணுக முடியும்.

கல்வி
-----

### கல்வித் துறைகள்

இளநிலை படிப்புகள் (4 ஆண்டுகள்) - பி.இ - பொறியியல் இளங்கலை:

* குடிசார் பொறியியல்
* கணினி அறிவியல் மற்றும் பொறியியல் (CSE)
* மின்னணுவியல் மற்றும் தொடர்பியல் பொறியியல் (ECE)
* மின் மற்றும் மின்னணுவியல் பொறியியல் (EEE)
* இயந்திரப் பொறியியல்
* தகவல் தொழில்நுட்பம் (IT)

முதுநிலை படிப்புகள் (2 ஆண்டுகள்) - எம்.இ - முதுநிலைப் பொறியியல்:

* முதுநிலை கணினி செயலிகள் (MCA)
* முதுநிலை வணிக மேலாண்மை (MBA)
* கணினி அறிவியல் மற்றும் பொறியியல் (CSE)
* கணினி உதவி வடிவமைப்பு (CAD)
* அப்ளைடு எலக்ட்ரானிக்ஸ்–—
* உட்பொதிக்கப்பட்ட அமைப்புகள்
* ஆற்றல் அமைப்பு

வெளி இணைப்புகள்
---------------

* smit.edu.in
**கிரீஷ் புத்தன்சேரி** (23 September 1957 – 10 பெப்ரவரி 2010) ஓர் புகழ்பெற்ற மலையாள திரைப்பாடலாசிரியரும் திரைக்கதையாசிரியரும் ஆவார். இந்திய கலையுரிமை சமூகத்தின் (Indian Performance Rights Society,IPRS) ஆட்சிக்குழு உறுப்பினராகப் பணியாற்றியவர்.கேரள அரசின் ஆண்டின் சிறந்த திரைப்பாடலாசிரியர் விருதை ஏழு ஆண்டுகளாகப் பெற்று வந்தவர். பெப்ரவரி 10 , 2010 அன்று கோழிக்கோட்டில் மரணமடைந்தார்.

வாழ்க்கை
--------

கிரீஷ் புலிக்கல் கிருஷ்ண பணிக்கருக்கும் மீனாட்சியம்மாவிற்கும் கோழிக்கோடு மாவட்டத்தில் உள்ள உள்ளியேரி கிராமத்தின் அருகாமையில் உள்ள புத்தன்சேரியில் பிறந்தார். அவரது தந்தை ஆரூடம் மற்றும் ஆயுர்வேத மருத்துவ சேவையாற்றி வந்தார். அவரது தாயார் ஓர் கர்நாடக இசைக் கலைஞர்.

அவர் அரசினர் கலை மற்றும் அறிவியல் கல்லூரியில் படிக்கும்போதே கோழிக்கோடு வானொலிக்கு மெல்லிசை நிகழ்ச்சிகளுக்கு பாடல்கள் எழுதி வந்தார். 1988ஆம் ஆண்டு *சக்கரவாலத்தினப்புறம்* என்ற திரைப்படம் மூலம் தமது திரைவாழ்வைத் தொடங்கினார். இதனைத் தொடர்ந்து 328 மலையாளத் திரைப்படங்களில் 1556 பாடல்கள் எழுதியுள்ளார். மக்களிடையே புகழ்பெற்ற அவரது முதல் பாடல் *ஜானிவாக்கர்* என்ற திரைப்படத்திலாகும். கேரள மாநில திரைப்பட விருதினை ஏழு முறை பெற்றுள்ள கிரீஷ் 2001 முதல் 2004 வரை தொடர்ந்து நான்குமுறை பெற்று சாதனை புரிந்துள்ளார். சனவரி 14,2010 அன்று வெளியான ஹாப்பி ஹஸ்பெண்ட்ஸ் (Happy Husbands) என்ற மலையாளத் திரைப்படமே அவர் கடைசியாகப் பணியாற்றியப் படமாகும்.

திரைப்பாடலாசிரியராக பணியாற்றியதுடன் திரைக்கரை ஆசிரியராகவும் பணியாற்றியிருக்கிறார்.மலையாள பெரும் நடிகர் மோகன்லால் நடித்து வெளிவரவிருந்த *ராமன் போலீஸ்* என்ற திரைப்படத்திற்கான திரைக்கதையை எழுதிவரும்போதே மரணமடைந்தார்.

இறப்பு
------

பெப்ரவரி 3 அன்று ஏற்பட்ட வாதத்தால் கோழிக்கோட்டில் உள்ள தனியார் மருத்துவமனை ஒன்றில் அனுமதிக்கப்பட்டார். இருமுறை அறுவை சிகிட்சை செய்தும் பயனின்றி மூளையில் குருதிவெடிப்பு ஏற்பட்டு பெப்ரவரி 10,2010 அன்று மருத்துவமனையிலேயே மரணமடைந்தார். அவருக்கு பீனா என்ற மனைவியும் ஜிதின் கிருஷ்ணன், தினாநாத் என்ற இரு மகன்களும் உள்ளனர்.

மேற்கோள்கள்
-----------

1. 1 2  "Prolific lyricist Gireesh Puthenchery passes away". தி இந்து. 11 February 2010. Archived from the original on 2010-02-13.. பார்த்த நாள்: 11 February 2010.
2. ↑  "Popular film lyricist Girish Puthenchery dead". பிரஸ் டிரஸ்ட் ஆப் இந்தியா. 10 February 2010. Archived from the original on 15 பிப்ரவரி 2010.. பார்த்த நாள்: 11 February 2010.
3. ↑  "Lyricist Girish Puthenchery passes away". ஏஷ்யாநெட். 11 February 2010. Archived from the original on 17 பிப்ரவரி 2010.. பார்த்த நாள்: 11 February 2010.
4. ↑  "Malayalam lyricist Girish Puthenchery is dead". indiatimes.com. 11 February 2010. Archived from the original on 14 பிப்ரவரி 2010.. பார்த்த நாள்: 11 February 2010.
5. ↑  "Gireesh Puthenchery died of brain hemorrhage". oneindia.in. 11 February 2010. Archived from the original on 18 பிப்ரவரி 2013.. பார்த்த நாள்: 11 February 2010.

வெளியிணைப்புகள்
---------------

* இணையத் திரைப்பட தரவுத்தளத்தில் கிரீஷ் புத்தன்சேரி
* Gireesh Puthenchery at Malayalasangeetham Info பரணிடப்பட்டது 2010-02-10 at the வந்தவழி இயந்திரம்
* Best of Gireesh Puthenchery பரணிடப்பட்டது 2010-02-13 at the வந்தவழி இயந்திரம்
**மாஸ்கோ முற்றுகை** (*Siege of Moscow (1238)*) என்பது 1238ஆம் ஆண்டு நடந்த ஒரு முற்றுகைப் போராகும். இது மங்கோலியர்களின் கீவ ருஸ் மீதான படையெடுப்பின் ஒரு பகுதியாக நடைபெற்றது.

பின்புலம்
---------

திசம்பர் 21, 1237ஆம் ஆண்டு ரியாசானின் அழிவிற்குப்பிறகு மாட்சிமிக்க இளவரசரான இரண்டாம் ஊரி தனது மகன்கள் விசேவோலோடு மற்றும் விளாதிமிரைப் பெரும்பாலான விளாதிமிர்-சுஸ்டாலின் இராணுவத்துடன் சேர்த்து மங்கோலியப் படையெடுப்பாளர்களை கோலோம்னா என்ற இடத்தில் தடுத்து நிறுத்த அனுப்பினார். இங்கு, உருசிய இராணுவமானது தோற்கடிக்கப்பட்டது. தாக்குதலில் தப்பிப் பிழைத்தவர்கள் சிதறி வடக்கு நோக்கி ஓட ஆரம்பித்தனர். அவர்கள் விளாதிமிர் மற்றும் மாஸ்கோவை அடைந்தனர்.

முற்றுகை
--------

சனவரி 1238இல் கோலோம்னாவின் அழிவிற்குப் பிறகு விளாதிமிரின் இரண்டாம் ஊரியின் இளைய மகனான இளவரசர் விளாதிமிர் மாஸ்கோவுக்குத் தன்னுடைய எஞ்சிய சிறிய படையுடன் தப்பி ஓடினார். நோவ்கோரோடு வரலாற்று நூலில், "மாஸ்கோவின் வீரர்கள் எதையும் காணாமல் கண்ணை மூடிக்கொண்டு ஓடி தப்பினர்" என்று இதைப் பற்றிக் குறிப்பிடப்பட்டுள்ளது. அந்நேரத்தில் மாஸ்கோவானது அரண்களைக் கொண்ட ஒரு கிராமமாக இருந்தது. "நான்கு ஆறுகள் சந்தித்த இடத்தில்" ஒரு வணிக பணியிடமாகத் திகழ்ந்தது. ஐந்து நாட்கள் முற்றுகைக்குப் பிறகு மாஸ்கோவின் சிறிய மரக் கோட்டையானது கைப்பற்றப்பட்டது.

பிறகு
-----

இளவரசர் விளாதிமிர் பிடிக்கப்பட்டு, இரண்டு வாரங்களுக்குப் பிறகு விளாதிமிர் தற்காப்பாளர்களின் கண் முன்னால் மரண தண்டனைக்கு உட்படுத்தப்பட்டார்.

உசாத்துணை
---------

1. ↑  "Никифоровская летопись. Никифорівський літопис. Том 35. Литовсько-білоруські літописи". .
2. ↑  Michell, Robert; Shakhmaton, A. A.; Forbes, Nevill; Beazley, C. Raymond (Charles Raymond) (1914). *The chronicle of Novgorod, 1016-1471*. University of California Libraries. London, Offices of the society. .
3. ↑  Grigorjevič. Jan, Vasilij (1991). *Batu-kan : istorijski roman*. Lobačev, Đorđe. BIGZ). Beograd: Prosveta. பன்னாட்டுத் தரப்புத்தக எண்:8607005944. இணையக் கணினி நூலக மையம்:438360055.
4. ↑  "Новгородская летопись". .
**மகேஷ் ஜெத்மலானி** (*Mahesh Jethmalani*) இந்தியாவின் மூத்த வழக்கறிஞரும், பாரதிய ஜனதா கட்சி அரசியல்வாதியும், மாநிலங்களவை நியமன உறுப்பினர்|மாநிலங்களவை நியமன உறுப்பினரும் ஆவார். இவர் மறைந்த உச்ச நீதிமன்ற வழக்கறிஞர் ராம் ஜெத்மலானியின் மகன் ஆவார். இவர் பாரதிய ஜனதா கட்சியின் தேசிய செயற்குழு உறுப்பினராக 2012 வரை செயலாற்றியவர்.

வழக்கறிஞர் தொழில்
-----------------

1980ல் ஆக்சுபோர்டு பல்கலைக்கழகத்தில் சட்டப் படிப்பு முடித்த மகேஷ் ஜெத்மலானி, 12 பிப்ரவரி 1981 முதல் மும்பை உயர் நீதிமன்றத்தில் வழக்கறிஞராக தொழில் தொடங்கினார்.

மகேஷ் ஜெத்மலானி மகாராட்டிரா முன்னாள் முதல்வர் ஏ. ஆர். அந்துலே மீதான ஊழல் வழக்கில் அந்துலே சார்பாக வாதாடினார். மேலும் இந்திரா காந்தி கொலை வழக்கில் குற்றம்சாட்டப்பட்ட இருவர் சார்பாக நீதிமன்றத்தில் வாதாடினார்.

அரசியல்
-------

2009 பொதுத்தேர்தலில் மகேஷ் ஜெத்மலானி மும்பை வடக்கு மக்களவைத் தொகுதியில் பாரதிய ஜனதா கட்சி சார்பில் போட்டியிட்டு வெற்றி வாய்ப்பை இழந்தார். 2021ல் மகேஷ் ஜெத்மலானி மாநிலங்களவை நியமன உறுப்பினராக நியமனம் செய்யப்பட்டார்.

இதனையும் காண்க
--------------

* பரிந்துரைக்கப்பட்ட மாநிலங்களவை உறுப்பினர்கள் பட்டியல்

மேற்கோள்கள்
-----------

1. ↑  "Senior advocate Mahesh Jethmalani nominated to Rajya Sabha". *Swati Deshpande* (தி டைம்ஸ் ஆஃப் இந்தியா). 31 May 2021. .
2. ↑  "Ram Jethmalani's son Mahesh Jethmalani nominated to Rajya Sabha" (in en). .
3. 1 2  Deshpande, Swati (31 May 2021). "Senior advocate Mahesh Jethmalani nominated to Rajya Sabha". .
4. ↑  "Swapan Dasgupta, Mahesh Jethmalani nominated to Rajya Sabha" (in en). 2021-06-01. .
**எல்லைகளற்ற மொழிபெயர்ப்பாளர்கள்** (*Translators Without Borders*) என்பது அமெரிக்காவில் பதிவு செய்யப்பட்ட இலாபநோக்கற்ற நிறுவனம். இது மாந்தர்களுக்கு உதவும் முகமாக அமைக்கப்பட்ட இலாபநோக்கற்ற நிறுவனங்களுக்கு இலவசமாக மொழிபெயர்ப்புகள் செய்து தந்து உதவும் ஒரு நிறுவனம். இதனை 2010 இல் நிறுவினர். முன்னர் 1993 இல் *இலெக்சலரா திரான்சிலேசன்சு* (முன்னாள் *யூரோட்டெக்சிட்டு*, Eurotexte) என்னும் நிறுவனத்தால் தொடங்கப்பட்ட "Traducteurs sans frontières" என்னும் நிறுவனத்தின் உறவு நிறுவனமாக 2010 இல் **எல்லைகளற்ற மொழிபெயர்ப்பாளர்கள்** நிறுவனம் தொடங்கப்பட்டது.

இந்நிறுவனம், நோபல் பரிசு பெற்ற எல்லைகளற்ற மருத்துவர்கள், யுனிசெஃபு, ஆக்ஃசுபாம், அனைத்துலக ஊனமுற்றோர் நிறுவனம் (Handicap International) போன்ற பல நிறுவனங்களுக்கு இலவசமாக மொழிபெயர்ப்புகள் செய்து தருகின்றது. உள்நாட்டுக் கலவரங்கள், உள்நாட்டுப் போர் நிகழும் இடங்களில் இருந்து வரும் பல்வேறு அறிக்கைகள், நேர்காணல்கள், முதலியவற்றை மொழிபெயர்த்துத் தருகின்றது. 2011 இல் முதல் ஆறு மாதத்திலேயே ஒரு மில்லியன் சொற்களை மொழிபெயர்த்துக் கொடையாகத் தந்துள்ளது. இதன் மதிப்பு அமெரிக்க $200,000 என்கின்றனர். 

எல்லைகளற்ற மொழிபெயர்ப்பாளர்களின் நிறுவனம் அமெரிக்காவில் மாசாச்சுசெட்ஃசு மாநிலத்தில் அமைந்துள்ளது. இதன் தலைவர் இலோரி திக்கெ (Lori Thicke). இது அமெரிக்காவில் "501(c)3" வகை இலாபநோக்கற்ற நிறுவனம்; ஆகையால் இதற்கு நன்கொடையாக அளிக்கும் தொகைக்கு அமெரிக்காவில் வரிவிலக்கு உண்டு.

இவற்றையும் காண்க
----------------

* எல்லைகளற்ற என்னும் வகை நிறுவனங்கள்
* அறிவியல் வளர்ச்சிப் பிணையம்

மேற்கோள்களும் அடிக்குறிப்புகளும்
--------------------------------

1. ↑  *"Translators Without borders expands management structure, holds first board meeting", Globalization and Localization Association (GALA), June 2010*

வெளியிணைப்புகள்
---------------

* அதிகாரப்பூர்வ இணையதளம்
* TSF site பரணிடப்பட்டது 2013-01-13 at Archive.today (in French)
**குவேம்பு பல்கலைக்கழகம்** (*Kuvempu University*, கன்னடம்: ಕುವೆಂಪು ವಿಶ್ವವಿದ್ಯಾಲಯ) கருநாடக மாநிலத்தில் சிமோகா நகரில் அமைக்கப்பட்டுள்ள ஓர் பொதுத்துறை மாநில அரசு பல்கலைக்கழகம் ஆகும். இது 1987ஆம் ஆண்டு கருநாடக மாநில பல்கலைக்கழக சட்டம் 1976இன் கீழ் திருத்தம் எண்.28/1976 மூலம் சட்டப் பேரவை தீர்மானத்தால் நிறுவப்பட்டது.  இந்தப் பல்கலைக்கழகத்தில் பல்வேறு துறைகளில் பட்ட மற்றும் பட்டமேற்படிப்பு கல்வித்திட்டங்கள் வழங்கப்படுகின்றன. இதன் வளாகம் 230 ஏக்கர்கள் (0.93 km2) பரப்பளவு நிலத்தில் அமைக்கப்பட்டுள்ளது. 1994ஆம் ஆண்டில் பல்கலைக்கழக மானியக் குழு அங்கீகாரம் வழங்கியது. மேலும் இந்தியப் பல்கலைக்கழகங்களின் சங்கத்தில் உறுப்பினராக உள்ளது. தேசிய மதிப்பீடு மற்றும் தரச்சான்று அவை குவேம்பு பல்கலைக்கழகத்திற்கு உயர்ந்த "பி" தரச்சான்று வழங்கியுள்ளது.

பல்கலைக்கழகத்தின் தலைமையகம் சிமோகாவிலுள்ள *ஞான சயாத்ரி வளாகத்தில்* இயங்குகிறது.இந்தப் பல்கலைகழகத்தின் கீழ் சிமோகா, சிக்மங்களூர், தாவண்கரே மற்றும் சித்திரதுர்கா மாவட்டங்கள் உள்ளன. வளாகம் 230 ஏக்கர் நிலப்பரப்பில் கட்டப்பட்டுள்ளது.
இந்தப் பல்கலைக்கழகம் புகழ்பெற்ற கன்னட மொழிக் கவிஞர் குவேம்புவின் நினைவாகப் பெயரிடப்பட்டுள்ளது. இவர் சிமோகா மாவட்டத்தைச் சேர்ந்தவர். மைசூர் பல்கலைக்கழகத்தின் துணை வேந்தராகப் பணியாற்றி உள்ளார்.

மேற்கோள்கள்
-----------

1. ↑  "About Kuvempu University". July 4, 2009. Archived from the original on 2008-05-10.. பார்த்த நாள்: 2007-10-16.
2. ↑  "About Kuvempu University". *Universities of Karnataka*. July 13, 2009. Archived from the original on 2007-10-24.. பார்த்த நாள்: 2007-10-16.
3. ↑  "Members of the Association of Indian Universities". *Association of Indian Universities*. August 29, 2006.. பார்த்த நாள்: 2007-10-16.
4. ↑  "காப்பகப்படுத்தப்பட்ட நகல்". .
5. ↑  "Kuvempu improve infrastructure". *தி இந்து*. July 14, 2009. Archived from the original on 2013-01-25.. பார்த்த நாள்: 2007-10-16.

வெளி இணைப்புகள்
---------------

விக்கிமீடியா பொதுவகத்தில்,  
 ***குவெம்பு பல்கலைக்கழகம்***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
* தொலை கல்வி இயக்குனரகம்
* யுனிவெர்சல் எஜுகேசன் டிரஸ்ட் பரணிடப்பட்டது 2012-04-13 at the வந்தவழி இயந்திரம்
* பரணிடப்பட்டது 2016-03-16 at the வந்தவழி இயந்திரம்
* unversity results பரணிடப்பட்டது 2017-05-08 at the வந்தவழி இயந்திரம்
**மிளகா** என்பது 2010 ஆம் ஆண்டு வெளிவந்த தமிழ் திரைப்படமாகும். இதனை ரவி மரியா இயக்கியுள்ளார். நடிகர் நடராஜ் சுப்பிரமணியம் முன்னணி கதாப்பாத்திரத்தில் நடித்தார். இந்த படம் 25 ஜூன் 2010 அன்று வெளியானது. இத்திரைப்படம் எதிர்மறையான விமர்சனங்களுக்கு ஆளானது.

நடிகர்கள்
---------

* நடராஜன் சுப்ரமணியம் - அழகர்
* தேன்மொழி என பூங்கோடி
* சிங்கம்புலி
* கே. பி. ஜெகன்
* சுஜா வருணி
* ரவி மரியா
* இளவரசு
* ஜி. எம். குமார்
* ராஜேந்திரன்
* நந்தா பெரியசாமி
* எஸ். எஸ். ஸ்ரீதர் -மகேந்திரா

கதை சுருக்கம்
-------------

ஊர்த்திருவிழாவில் நாயகி பூங்கொடியின் இடுப்பை நாயகன் நட்ராஜ் கிள்ளி விடுகிறார். நாயகி பார்க்கையில் ரவி மரியா பின்னால் இருந்ததால், நாயகி ரவிமரியாவை அடித்து விடுகிறார். ரவி மரியா பிரபலமான ரவுடி சகோதரர்களில் ஒருவர். தன்னை அடித்த பூங்கொடியை திருமணம் செய்து கொள்ளப் போவதாக சகோதரர்களிடம் கைப்பேசியில் கூறுகிறார். ஆனால் பூங்கொடி மறுக்க, விபத்தில் ரவிமரியா சுயநினைவற்றுப் போகிறார்.

ரவிமரியாவின் சகோதரர்கள் பூங்கொடியின் தாய், தந்தையை மிரட்டி, பூங்கொடியை தங்கள் வீட்டிலிலேயே பாதுகாப்பாக வைக்கிறார்கள். பூங்கொடியை வெளியே அனுப்புகையில் அடியாட்களோடு அனுப்புகிறார்கள். சிறைகைதி போல இருக்கும் பூங்கொடி நடராஜை சந்தித்து தன் பிரட்சனையை தெரிவிக்க பார்க்கிறார். அதனை உணர்ந்த நடராஜ் பூங்கொடியை ரவுடி சகோதரர்களிடமிருந்து காக்க நினைக்கிறார்.

இறுதியில் நாயகன் நட்ராஜூம், நாயகி பூங்கொடியும் இணைகிறார்களா என்பதே கலையாகும்.

தயாரிப்பு
---------

*ஆசை ஆசையாய்* (2002) திரைப்படத்திற்குப் பிறகு ரவி இயக்கிய இரண்டாவது திரைப்படம் மிளாகாவாகும். இயக்குநர்கள் சிங்கம் புலி, ஜெகன்னத், நந்த பெரியசாமி மற்றும் ஜி.எம்.குமார் ஆகியோர் திரைப்படத்தில் முக்கிய கதாபாத்திரங்களாக நடித்துள்ளனர்.

ஒலிப்பதிவு
----------

சபாஷ் முரளி இசையமைத்துள்ளார்.

* தவணியே - பாலாஜி
* நீ சிரிச்சுப்பார்க்கற - கிருஷ்ணராஜ், கங்கா
* கிறுக்கு பையா - சத்தியன், பிரசந்திணி
* எங்கே வந்தடி - ஜனனி, வினீத், கீதம்
* சாமி வந்துருச்சு - ஸ்ரீராம், சபேஷ்

ஆதாரங்கள்
---------

1. ↑  "Archived copy". Archived from the original on 26 March 2014.. பார்த்த நாள்: 2014-03-26.
2. ↑  மதுரையின் ரவுடி கும்பல் சகோதரர்களில் ஒருவர் ரவிமரியா, ஊர்த்திருவிழாவில், ஹீரோடு நட்ராஜ், ஹீரோனியினிடம் செய்யும் சீண்டலுக்கு தவறுதலாக ஹீரோயின் பூங்கொடி ரவிமரியாவை அடித்து விடுகிறார்.
3. ↑
4. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *மிளகா (திரைப்படம்)*
**வால்டர் ஹன்ட்** (Walter Hunt:1796–1859) ஒரு அமெரிக்கக் கண்டுபிடிப்பாளர். இவர் அமெரிக்காவின் நியூயார்க் நகரத்தில் வாழ்ந்த ஓர் இயந்திரப் பழுதுபார்ப்பவராவார். இவர் ஏராளமான பொருள்களைக் கண்டறிந்துள்ளார். பூட்டுத் தையல் இயந்திரம் (1833), ஊக்கு (1849) , தொடர்ச்சியாகச் சுடும் வின்செஸ்டர் துப்பாக்கி, சனல் ஸ்பின்னர், கத்தியைக் கூராக்கும் கருவி, மகிழுந்தில் ஒலியெழுப்பும் மணி, கடின நிலக்கரியை எரிக்கும் அடுப்பு, செயற்கைக்கல், தெருக்கூட்டும் இயந்திரம், மூன்று சக்கர மிதிவண்டி, மற்ரும் பணிக்கலப்பை ஆகியன இவர்தம் புகழ்பெற்ற கண்பிடிப்புகளாகும். வால்ட்டர் ஹன்ட் இப்பொருள்களைக் கண்டுபிடித்தபோது இதன் முக்கியத்துவத்தைப் பற்றி அவர் அறிந்திருக்கவில்லை. இவரின் கண்டுபிடிப்புகள் யாவும் இன்று பரவலாக மக்கள் பயன்பாட்டில் உள்ள பொருள்களாகும். இவர் கண்டறிந்த ஊக்கியை (safety pin) சிறிய பொருள்தானே என நினைத்து அதன் காப்புரிமையை டபிள்யூ ஆர் கிரேஸ் என்ற (WR GRACE) நிறுவனத்தில், ஒருவருக்குச் செலுத்த வேண்டிய 
15 டாலருக்காக ($ 15 ) சிறிய தொக்கையான 400 ($400)அமெரிக்க டாலருக்கு விற்பனை செய்தார்.

இவர் கண்டுபிடித்த தையல் இயந்திரம் அமெரிக்காவில் ஆடைவடிவமைப்பில் ஈடுபட்ட பெண்களுக்கு வேலையின்மையை ஏற்படுத்தும் என அஞ்சினார். எனவே அதற்கான காப்புரிமையைக் கோரவில்லை. ஆனால் எலியாஸ் ஓவே என்பவர் தையல் இயந்திரத்திற்கான காப்புரிமையைப் பெற்றபோது 1854 ஆம் ஆண்டில் காப்புரிமைக்கான நீதிமன்ற வழக்கைத் தொடர்ந்தார். ஆனால் அவ்வழக்கு தோல்வியில் முடிந்தது. ஏனெனில் வால்டர் கண்டறிந்த தையல் இயந்திரத்தில் பல பயன்பாட்டுக் குறைபாடுகள் இருந்தன. 
அமெரிக்க காப்புரிமை அலுவலகத்தில் காப்புரிமை வழக்குரைஞராகப் பணியாற்றிய சார்லஸ் கிராப்டன் பேஜ் என்பவரின் உதவியால் இவருடைய பல கண்டுபிடிப்புகளுக்கான காப்புரிமையைப் பெற்றார்.
இவர் இறந்தபின் இவருடைய உடல் நியூ யார்க், புரூக்ளின் நகரிலுள்ள கிரீன் வுட் கல்லறைத் தோட்டத்தில் புதைக்கப்பபட்டது.

இவருடைய கண்டுபிடிப்புகளின் படங்கள் சில.

* Fountain pen  Patent 4927Fountain pen   
 Patent 4927
* ஊக்கி  Patent 6281ஊக்கி   
 Patent 6281
* Nail making machine  Patent 3305Nail making machine   
 Patent 3305
* தைய; இயந்திரம் Patent 11,161தைய; இயந்திரம்  
 Patent 11,161
* Swivel-Cap Stopper  Patent 9,527Swivel-Cap Stopper   
 Patent 9,527
* Inkstand  Patent 4221Inkstand   
 Patent 4221
* Firing cock repeating gun  Patent 6663Firing cock repeating gun Patent 6663
* Ice Boat  Patent 958Ice Boat   
 Patent 958

குறிப்புகள்
-----------

1. ↑  "Safety Pin patent - US Patent and Trademark Office". 9 April 2002.. பார்த்த நாள்: 28 October 2011.
2. ↑  Marshall Cavendish, Marshall Cavendish Corporation, *Inventors and inventions.* New York : 2007. ISBN 978-0-7614-7761-7, p. 845 ff. p. 845.
3. ↑  Discoveries
4. ↑  O'Dwyer, Davin (29 April 2011). "Inspiring innovators: Walter Hunt". *Irish Times* (Ireland). Archived from the original on 27 ஜனவரி 2013.. பார்த்த நாள்: 28 October 2011.

மேற்கோள்
--------

* Hunt, Clinton N. *Walter Hunt, American inventor.* New York: C. N. Hunt, 1935. இணையக் கணினி நூலக மையம் 250585694
* Kane, Joseph Nathan. *Necessity's child : the story of Walter Hunt, Americaʼs forgotten inventor*, Jefferson, N.C. : McFarland, 1997. ISBN 978-0-7864-0279-3
* Post, Robert C. 1976. *Physics, Patents, and Politics: A Biography of Charles Grafton Page*. Science History Publications: New York.
**ரோனு புயல்** (*Cyclonic Storm Roanu*) வங்காள விரிகுடாவில் செயற்பாட்டில் உள்ள வெப்ப மண்டலச் சூறாவளி ஆகும். இது இந்தியாவின் கிழக்குக் கடற்கரை மற்றும் இலங்கை கடற்கரையில் பாதிப்பை ஏற்படுத்தியுள்ளது. 2016ஆண்டின் சூறாவளிப் பருவத்தின் முதல் புயலாக இது உள்ளது. ரோனு இலங்கையின் தென்பகுதியில் குறைந்த காற்றழுத்த தாழ்வுப் பகுதியாகத் தொடங்கியது. வடக்கு நோக்கி நகர்ந்து இது மே 19இல் புயலாக மாறியது; தரைபகுதியைக் கடந்ததால் இது வலிவிழந்தது. ஆனால் மீண்டும் வலிவுற்று வங்காளதேச கடற்கரையை நோக்கி நகர்ந்து வருகின்றது.

ரோனு புயலால் இலங்கையில் குறைந்தது 71 பேர் உயிரிழந்துள்ளனர்; வங்காளதேசத்தில் 19 பேர் உயிரிழந்துள்ளனர். ரோனு புயலால் இந்தியாவின் தமிழ்நாடு, ஆந்திரப் பிரதேசம், ஒடிசா மாநிலங்களில் கனமழை பெய்துள்ளது. இது கடற்கரையோரமாகவே வடகிழக்கு திசையில் நகர்ந்து வருகின்றது; வங்காளதேசத்தின் கடற்கரையில் நிலப்பகுதியை அடையும் என எதிர்பார்க்கப்படுகின்றது.

இலங்கையில் தாக்கம்
------------------

புயலின் பாதை
குறைந்த காற்றழுத்தப் பகுதி உருவானவுடனேயே இலங்கையின் வானிலை மையம் மே 13 அன்று எச்சரிக்கை வெளியிட்டது. மீனவர்கள் பாதுகாப்பாக இருக்கும்படி அறிவுறுத்தப்பட்டனர். பின்னர், தேசிய கட்டிட ஆராய்ச்சி அமைப்பு (NBRO) பதுளை, மொனராகலை, கண்டி, இரத்தினபுரி, குருணாகல், நுவரெலியா, கேகாலை, மாத்தளை மாவட்டங்களில் நிலச்சரிவுகள் ஏற்படலாம் என எச்சரிக்கை விடுத்தது. அரசுத்தலைவர் மைத்திரிபால சிறிசேன உள்ளாட்சி அதிகாரிகளுக்கு உடனடி நிவாரண நடவடிக்கைகளை எடுக்க ஆணையிட்டார். பேரிடர் மேலாண்மை அமைச்சர், படைத்துறைச் செயலர், முப்படைகளின் தளபதிகள் மற்றும் காவல்துறை தலைமை ஆய்வாளர் ஆகியோருக்கு தகுந்த நடவடிக்கைகள் எடுக்க ஆணைகள் பிறப்பிக்கப்பட்டன.

இலங்கையின் பேரிடர் மேலாண்மை மையம் (DMC) மே 16 அன்று வெள்ள எச்சரிக்கை வெளியிட்டனர்; களனி கங்கையும் மகா ஓயாவும் கனமழையால் வெள்ளப் பெருக்கெடுத்தன. புயல் தாக்கத்தால் இலங்கையில் பெருமழை பெய்தது. இதனால் விளைந்த வெள்ளத்திலும் நிலச்சரிவுகளிலும் 37 பேர் உயிரிழந்தனர். தவிரவும் புயலால் 134,000 மக்கள் வீடிழந்தனர். மே 21 வரை உயிரிழந்தோர் எண்ணிக்கை 71ஆக உயர்ந்துள்ளது; குறைந்தது 127 பேர் காணாமல் போயுள்ளனர். இலங்கையின் பேரிடர் மேலாண்மை மையம் 2010க்குப் பிறகு மிகக் கூடுதலான மழையை நாடு பெற்றுள்ளதாக அறிவித்தது. நிலச்சரிவுகளால் கேகாலை மாவட்டத்தில் மூன்று சிற்றூர்கள் புதைபட்டன.

மேற்சான்றுகள்
-------------

1. ↑  "Met Dept issues bad weather warning". The Official Government News Portal of Sri Lanka.. பார்த்த நாள்: 19 May 2016.
2. ↑  "Landslide warning as heavy rains lash island". The Associated Newspapers of Ceylon Ltd... பார்த்த நாள்: 19 May 2016.
3. ↑  "Sri Lankan President Calls For Heavy Rains". Cihan News Agency.. பார்த்த நாள்: 19 May 2016.
4. ↑  "Sri Lanka on alert for floods, landslides". The Times of India.. பார்த்த நாள்: 19 May 2016.
5. ↑  "12 die in Sri Lanka flash floods, several missing". Bennett, Coleman & Co. Ltd. (The Times of India).. பார்த்த நாள்: 17 May 2016.
6. ↑  "71 killed, 127 missing as foreign aid reaches flood-hit Sri Lanka". Press Trust of India.. பார்த்த நாள்: 21 May 2016.
7. ↑  Perera, Amantha. "200 families missing as Sri Lankan landslides bury three villages". The Guardian.. பார்த்த நாள்: 18 May 2016.

வெளி இணைப்புகள்
---------------

விக்கிமீடியா பொதுவகத்தில்,  
 ***Cyclone Roanu***   
என்பதின் ஊடகங்கள் உள்ளன. 

* 01B.ROANU பரணிடப்பட்டது 2021-07-11 at the வந்தவழி இயந்திரம் from the U.S. Naval Research Laboratory
**முய்ஃபாங்** *(Hmuifang)* இந்தியாவின் மிசோரம் மாநிலம் அய்சோலில் உள்ள ஒரு சுற்றுலா தலம் ஆகும். அய்சோலில் இருந்து 50 கி.மீ தொலைவில் உள்ள இந்த மலைகள் 1619 மீட்டர் உயரத்தில் அமைந்தது மட்டுமில்லாமல், இனக்குழு தலைமையின் கீழ் இருந்தது போன்று இன்னமும் அதன் கன்னித் தன்மை மாறாமல் உள்ளது. லுங்லேய் செல்லும் வழியில் முய்ஃபாங் அமைந்துள்ளது.

வரலாறு
------

மலைகள் உள்ள கிராமங்களை ஆண்ட முன்னாள் குழு தலைவர் லல்லியான்வுங்காவின் விவசாய நிலத்தின் வலது பக்கத்தில் முய்ஃபாங் தங்கும் விடுதி கட்டப்பட்டுள்ளது. துரியல் ஆறின் பிறப்பிடமாகவும் முய்ஃபாங் விளங்குகிறது.

தல்பாவாங் குட்
--------------

தல்பாவாங் குட் எனும் மிசோ திருவிழா ஆண்டுதோறும் சுற்றுலாத் துறையினரால் சுற்றுலாவை ஊக்குவிக்க முய்ஃபாங் கில் நடத்தபடுகிறது. செரொ, செய்லம் மற்றும் செளலாகி போன்ற நடன வகைகள் பார்வையாளர்களுக்கு இத்திருவிழாவில் அரங்கேற்ற படுகின்றன.

மேற்கோள்கள்
-----------

1. ↑  "Hmui". .
2. ↑  Patawrawt. "Hmuifang tlang ah lawn ru". misual.com.. பார்த்த நாள்: 24 August 2012.
3. ↑  "V Purushothaman Keen to Build Mizoram Tourist Destination". *Northeast Today*. Archived from the original on 18 பிப்ரவரி 2013.. பார்த்த நாள்: 24 August 2012.
4. ↑  "Thalfavang Kut hawn a ni". *Ralvengtu*.. பார்த்த நாள்: 24 August 2012. 
[*தொடர்பிழந்த இணைப்பு*]
5. ↑  "GOVERNOR IN THALFAVANG KUT A HMANPUI". DIPR Mizoram.. பார்த்த நாள்: 24 August 2012.
சூரியச் சுழற்சி 16 காலத்தில் கதிரியக்கம் பரவுதல் இயல்பாக நிகழ்ந்து, கதிரியக்கப் பாதிப்புகள் உண்டாகும் நிகழ்வுகள் இச்சூரியச் சுழற்சியில் தொடங்கியது.
**சூரியச் சுழற்சி 16** *(Solar cycle 16)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பதினாறாவது சுழற்சியாகும். இச்சுழற்சி 1923 ஆம் ஆண்டு ஆகத்து மாதம் தொடங்கி 1933 ஆம் ஆண்டு செப்டம்பர் மாதம் வரையில் 10.1 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 16 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 78.1 எண்ணிக்கையும் (ஏப்ரல் 1928) குறைந்த பட்சமாக 3.5 எண்ணிக்கையுமாக கணக்கிடப்பட்டது.மேலும், இச்சுழற்சிக் கலத்தில் தோராயமாக 568 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது.

புவிகாந்தப் புயல்கள் தொலைவரிச் செய்தி அனுப்பும் திட்டத்தைப் பாதித்தன என்று செய்தித்தாள் அறிக்கைகள் தெரிவித்தன. அதேபோல கதிரியக்கப் பரவுதலும் மார்ச்சு 1924, சனவரி 1926 மற்றும் 1926 நாட்களில் பாதிப்பு ஏற்பட்டதும் அறியப்பட்டது.

மேற்கோள்கள்
-----------

1. ↑  Kane, R.P. (2002). "Some Implications Using the Group Sunspot Number Reconstruction பரணிடப்பட்டது 2012-12-04 at Archive.today". *Solar Physics* **205(2)**, 383-401.
2. ↑  "The Sun: Did You Say the Sun Has Spots?". Space Today Online.. பார்த்த நாள்: 12 August 2010.
3. ↑  SIDC Monthly Smoothed Sunspot Number. "பரணிடப்பட்டது 2014-03-28 at the வந்தவழி இயந்திரம்"
4. ↑  Spotless Days. ""
5. ↑  What's Wrong with the Sun? (Nothing) more information: Spotless Days. "பரணிடப்பட்டது 2008-07-14 at the வந்தவழி இயந்திரம்"
6. ↑  Solaemon's Spotless Days Page. "பரணிடப்பட்டது 2017-07-22 at the வந்தவழி இயந்திரம்"
7. ↑
**அமெரிக்க மருத்துவ இயற்பியலாளர் சங்கம்** (AApM- American association of physicist in medicine) என்பது அறிவியல் மற்றும் தொழில்துறை சார்ந்த ஒருஅமைப்பாகும். இச்சங்கம் 1958ல் தொடங்கப்பட்டது. 8000 உறுப்பினர்களைக் கொண்டது. மருத்துவத் துறையில் இதன் உறுப்பினர்கள் பொதுவாக கதிர்வீச்சின் செயல்பாடுகள், கதிர்படம் எடுத்தல், கதிர்மருத்துவம், துல்லியமாக கதிர்வீச்சினைக் கையாள்வது, பதுகாப்பாகச் செயல்படுவது முதலியவற்றைக் கண்காணிக்கிறார்கள். மருத்துவத்தின் பலதுறைகளிலும் அவர்களின் பங்களிப்புள்ளது. மருத்துவத்திற்கும் தொழில்நுட்பனர்களுக்கும் இடையே ஒரு பாலமாக உள்ளனர். துறைசார்ந்த கல்வியிலும் ஆராய்ச்சியிலும் ஈடுபாடுடையவர்கள். நோயாளியின் பாதுகாப்பு இவர்களின் முக்கிய பணியாகும். பன்னாட்டு மருத்துவ இயற்பியலாளர் அமைப்பின் (IOMP) உறுப்பு நாடாகவும் உள்ளது.

மருத்துவ இயற்பியல் பற்றிய அறிவைப் பரப்புவதில் முக்கிய பங்கினை வகிக்கிறது. மருத்துவ இயற்பியல் சஞ்சிகை இவர்களால் வெளியிடப்படுகிறது. அமெரிக்க மருத்துவ இயற்பியல் கல்லூரி (American college of medical physics- ACMP ) பட்டம் வழங்குகிறது. இப்பட்டம் இல்லாமல் அமெரிக்காவில் மருத்துவ இயற்பியலாளராக பணியில் சேரமுடியாது.

மேற்கோள்கள்
-----------

1. ↑  Physicists: Fear of Diagnostic Radiation Is Overblown, U.S. News & World Report - Jan 17, 2012
2. ↑  "Finding Aid to the American College of Medical Physics (ACMP) records, 1982-2010". .
3. ↑  "American College of Medical Physics". .